62017TJ0543_INF
Rozsudok Všeobecného súdu (šiesta komora) zo 6. júna 2019 –EIB/Sýria
(vec T‑543/17)
„Arbitrážna doložka – Dohoda o pôžičke ‚Syrian Healthcare‘ č. 21595 – Nesplnenie dohody – Vrátenie preddavkov – Úroky z omeškania – Rozsudok pre zmeškanie“
1.
Súdne konanie – Podanie návrhu na Všeobecný súd na základe arbitrážnej doložky – Dohoda o pôžičke, ktorú uzavrela Európska investičná banka so Sýriou – Právomoc Všeobecného súdu vymedzená článkami 256 a 272 ZFEÚ, ako aj arbitrážnou doložkou
(článok 256 ods. 1 a článok 272 ZFEÚ)
(pozri body 16, 17)
2.
Súdne konanie – Podanie návrhu na Všeobecný súd na základe arbitrážnej doložky – Dohoda o pôžičke, ktorú uzavrela Európska investičná banka so Sýriou – Nesplnenie zmluvných povinností zo strany Sýrskej arabskej republiky – Prechod práv Banky na Úniu – Žaloba podaná Bankou v mene Únie – Prípustnosť – Žaloba podaná Bankou vo svojom vlastnom mene – Neprípustnosť – Nedostatok záujmu na konaní
(článok 256 ods. 1 a článok 272 ZFEÚ)
(pozri body 21 – 30)
3.
Súdne konanie – Návrh na začatie konania – Formálne náležitosti – Určenie predmetu konania – Zhrnutie dôvodov, na ktorých je návrh založený – Žaloba, ktorej cieľom je dosiahnuť v rámci dohody o pôžičke uloženie povinnosti zaplatiť prípadné splátky, ktoré sú splatné a zostávajú nesplatené po dátume podania žaloby – Hypotetické okolnosti, ktoré ešte nenastali – Neprípustnosť
[Rokovací poriadok Všeobecného súdu, článok 76 písm. d)]
(pozri body 32 – 36)
Predmet
Návrh podľa základe článku 272 ZFEÚ na uloženie povinnosti Sýrskej arabskej republike vrátiť platby splatné v rámci dohody o pôžičke „Syrian Healthcare“ č. 21595 spolu s úrokmi z omeškania
Výrok
1.
Sýrska arabská republika je povinná vrátiť Európskej únii, ktorú zastupuje Európska investičná banka (EIB), sumy 62646209,04 eura a 3582381,15 amerického dolára (USD).
2.
Uvedené sumy sa úročia úrokmi z omeškania z istiny a zo zmluvných úrokov, vyčíslenými spôsobom stanoveným v článku 3 ods. 2 Dohody o pôžičke „Syrian Healthcare“ č. 21595 uzavretej medzi EIB a Sýrskou arabskou republikou 15. júna 2002 a zmenenej 17. októbra a 29. novembra 2007, a to od 9. augusta 2017 do dátumu zaplatenia.
3.
Vo zvyšnej časti sa žaloba zamieta.
4.
Sýrska arabská republika je povinná nahradiť trovy konania.